b"\n_START_ARTICLE_\nDense\n_START_SECTION_\nAn\xc3\xa0lisi\n_START_PARAGRAPH_\nEst\xc3\xa8ticament aquesta tipografia \xc3\xa9s molt elegant i estilitzada amb certes caracter\xc3\xadstiques com en la seva W o la seva K, entre altres es pot apreciar perfectament, que aquesta no \xc3\xa9s una tipografia simple, sin\xc3\xb3 que t\xc3\xa9 detalls molt caracter\xc3\xadstics i simb\xc3\xb2lics. En la seg\xc3\xbcent imatge es poden apreciar les difer\xc3\xa8ncies entre Arial i Dense com tipografies de la tipologia de pal sec per\xc3\xb2 amb caracter\xc3\xadstiques formals for\xc3\xa7a diferents.._NEWLINE_En l'esquema seg\xc3\xbcent hi ha diversos detalls i caracter\xc3\xadstiques claus de la tipografia Dense. En particular, t\xc3\xa9 un detall molt caracter\xc3\xadstic en les astes ascendents i descendents: una lleugera curvatura horitzontal a l'extrem donant-li un toc molt elegant. Tamb\xc3\xa9 en la M es produ\xc3\xafx al centre de la lletra que el gir central baixa fins a la l\xc3\xadnia base, caracter\xc3\xadstica que altres de pal sec m\xc3\xa9s comunes, com per exemple Arial, no tenen. Tamb\xc3\xa9 es pot destacar la panxa de la lletra a, clarament inclinada donant un revolt molt ben aprofitat igual que la lligadura de g._NEWLINE_Aquesta tipus en general \xc3\xa9s simple i gr\xc3\xa0cies a la seva abs\xc3\xa8ncia de serifs \xc3\xa9s molt llegible tenint tend\xc3\xa8ncia a mantenir l\xc3\xadnies rectes en les seves maj\xc3\xbascules. Dense disposa de tres variants (thin, regular i bold). Les fonts Thin i Bold s\xc3\xb3n de pagament, mentre que la seva versi\xc3\xb3 m\xc3\xa9s simple, Regular, \xc3\xa9s d'\xc3\xbas lliure i totalment gratu\xc3\xafta. Just a la imatge  de sota es posa de manifest que no t\xc3\xa9 serifs i que la seva principal difer\xc3\xa8ncia amb Bold \xc3\xa9s que t\xc3\xa9 un format m\xc3\xa9s ample i ocupant un espai m\xc3\xa9s gran en la seva l\xc3\xadnia horitzontal. \xc3\x89s una fam\xc3\xadlia tipogr\xc3\xa0fica que distribueix el portal MyFonts.com."